Banna ba supileng ba tšoaroa ka pelaello ea ho bolaea motho, Leribe – moafrikafmradio: The Most Authoritative Radio Ever!
Banna ba supileng ba tšoaroa ka pelaello ea ho bolaea motho, Leribe
Banna ba supileng ba litlamong tsa sepolesa sa Maputsoe Leribe, ka pelaello ea ho bolaea mohlankana ea neng a belaelloa ho pshatleng koloi e neng emisitsoe malaeneng a mang motseng oo, le ho utsoa likarolo tse ling tsa eona, a e-na le bona.
Monghali Sepeka Makoae, mofuputsi oa litaba tikolohong ea Maputsoe, o re tlaleho ee a e fumaneng, e re mong’a koloi eo o ne a chaketse ha mocheliete oa hae malaeneng, empa a sa le moo, bao ba fihla ba etsa tse seng li boletsoe.
O re bao ba ile ba baleha,’me ea ileng a fumanoa a le Ha-Chonapase, o ile a khakhathoa ke baahi ba Phukalla Ha-Nyenye le ba moo a khoantšollotsoeng teng, ba mo busetsa moreneng oa habo, moo a ileng a timella teng ka Labobeli le fetileng.
O re sepolesa se ile sa bitsetsa ho sona banna ba leshome le metso e mehlano ho ea ba botsa malebana le lefu leo,’me sa lokolla ba bang, sa siea ba supileng.
Previous PostMonna o re toka e phethoe, Koung Ha ChereNext PostNext Post